Felhívás a Magyar TDM Szövetség XVIII. Országos TDM konferenciájának megrendezésére

 **Helyszínpályázat**

A Magyar TDM Szövetség pályázatot hirdet a soron következő, XVIII. Országos TDM konferenciájának, valamint Közgyűlésének helyszínének kiválasztására.

**A konferencia tervezett időpontja: 2017. november 29-30.-december 01.**

A konferencia helyszínéül szolgáló desztináció a Magyar TDM Szövetség tagjai közül kerül kiválasztásra, melyhez köszönettel várjuk a pályázati feltételek ismeretében elkészített pályázati anyagok benyújtását.

**Az érvényes pályázat feltételei a pályázó szervezet részéről:**

- a Magyar TDM Szövetség tagszervezete

- tagdíjhátraléktól mentes

- a TDM vezetője (elnök/ügyvezető vagy menedzsere) részt vett legalább 1 korábbi TDM konferencián.

- a pályázati felhívás kritériumait teljesíti, és magára vonatkozóan kötelező érvénnyel elismeri

- a pályázati **excel**táblát hiánytalanul kitölti és határidőig visszaküldi.

A pályázatok beérkezési határideje **2017. október 02. 16 óra.** A pályázat benyújtása online történik az info@tdmszovetseg.eu e-mail címre. A pályázat részletes feltételei, valamint a pályázati excel tábla megtalálható a [www.tdmszovetseg.eu](http://www.tdmszovetseg.eu) oldalon!

A helyszínről és kísérő programokról szükség szerint csatolható tájékoztató.

**Pályázati felhívás kritériumai**

Helyszíni feltételek:

- 150 fős befogadóképességű konferenciaterem, plusz 2 további 40-40 fős szekcióterem

- széles szálláskínálat (apartman - 4\* szálloda) a helyszín közelében (vagy transzfer biztosítása)

Helyi szervezői feladatok:

- helyi szolgáltatókkal kapcsolattartás, megrendelések intézése

- kedvezmények biztosítása partnertárgyalásokon keresztül

- helyi előadók felkérése

- helyi vendégek, tagok, helyi sajtó meghívása

- helyszíni lebonyolítás, - regisztráció biztosítása

- moderátor biztosítása

Magyar TDM szövetségi feladatok:

- konferencia program kidolgozása

- országos előadók felkérése

- online regisztrációs felület biztosítása IT partneren keresztül

- országos szakmai vendégek meghívása

- országos sajtó meghívása

- pénzügyi lebonyolítás (számlák kiállítása, részvételi díjak beszedése, szolgáltatók kifizetése)

Költségek tekintetében az alábbiak figyelembe vételét kérjük:

- ingyenes teremhasználat

- max. bruttó 750 Ft kávészünet, max. bruttó 2.000 Ft helyi jellegű, 3 fogásos vagy büféebéd,

- max. bruttó 3.000 Ft 0. esti vacsora\*

- max. bruttó 5.000 Ft 1. nap esti vacsora italfogyasztással, programmal, zenével\*

- kedvezményes szállásdíjak, konferenciához alkalmazkodó szolgáltatások (az ebéd, vacsora

nem kötelezően része a szobaárnak)\*

- a helyi vendégek a szervezőpartner költségén, az országos vendégek a Szövetség költségén

kerülnek meghívásra

- az étkezési költségek a Szövetség által beszedett részvételi díjakból kerülnek kiegyenlítésre

\* étkezések és szállásdíjak a résztvevők saját térítésében

**A pályázat tartalma**

Helyszínjavaslat:

0. nap

- TDMSZ Elnökségi ülés (kb. 10 fő) és Közgyűlés (40 fő)

- Vacsora (40 fő)

- Saját ital fogyasztására, beszélgetésre alkalmas közösségi tér

1. nap

- Konferencia (max. 150 fő)

- Ebéd (150 fő)

- Szekcióülések (egy épületben, 3 x 50 fő)

- Vacsora (max. 150 fő)

- Saját ital fogyasztására, beszélgetésre alkalmas közösségi tér

2. nap

- Konferencia (max. 120 fő)

- Ebéd (120 fő)

Program- és étkezési javaslat:

- 0. nap és 1. nap vacsora

- 1. nap és 2. nap kávészünet

- 1. nap és 2. nap ebéd

- 0. nap délelőtti, 1. nap (max. 2 órás) és 2. nap (max. 4 órás) fakultatív program délutánra

A **pályázat elbírálásának szempontjai**

a) Felmerülő költségek a Magyar TDM Szövetség számára

b) Felmerülő költségek a résztvevők számára

c) Konferenciatermek minősége és mérete

d) Szállásajánlat változatossága

e) Fakultatív programajánlat változatossága, eredetisége

f) Étkezések, kávészünet ár-érték aránya